Unukolora manako

La unukolora manakoOrnitologia taksonomio. () estas unutipa birdospecio el la familio de pipredoj. Ĝi troviĝas en Sudameriko.

Taksonomio
Laŭ AviListAviList v2025, konsultita la 5-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Chloropipo Cabanis, JL; Heine, F, 1860
Chloropipo unicolor Taczanowski, W, 1884 - unukolora manako

Etimologio
La scienca genra nomo Chloropipo estas kunmetaĵo de 2 antikvaj grekaj vortoj, χλωρός (kloros = "helverda" aŭ "flavaverda"), kaj πιπώ (pipo) kiu estas sinonimo de πίπρα (pipra = "eta birdo") per kiu estis konstruita la nomo de la familio pipredoj. Tiu vorto aludas la flavaverdan plumaran koloron de la masklo de la tipa specio, la flavkapa manako (C. flavicapilla)Birds of the World, Jet Manakin..

La specia epiteto unicolor estas latina vorto kiu signifas "unukolora", pro la ĝenerala nigra koloro de la plumaro de la masklo.

Aspekto
La unukolora manako estas ĉirkaŭ 12 cm longa kaj pezas ĉirkaŭ 15.5 g. La specio estas sekse dimorfa. Plenkreskaj maskloj estas tute nigraj krom blankaj subflugilaj kovriloj. Plenkreskaj inoj estas plejparte malhele olivkoloraj kun grize olivkoloraj gorĝo kaj ventro. Ambaŭ seksoj havas malhelbrunajn irisojn, bluecgrizan ĝis grizan bekon, kaj malhele olivgrizajn ĝis rozecgrizajn krurojn kaj piedojn. Snow, D. (2020). Jet Manakin (Chloropipo unicolor), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 15an de Oktobro, 2025 

Disvastiĝo kaj habitato
La unukolora manako troviĝas en tropikaj montarbaroj de la eosta deklivo de Andoj en Ekvadoro kaj Peruo. Ĝi vivas en humidaj montarbaroj kaj maturaj duarangaj arbaroj, je 1450–1700 m en Ekvadoro, kaj 930–1900 m en Peruo.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko